苗族

苗族係一個源自中國嘅跨國民族，主要聚居響中國華南同埋東南亞。中國有8,945,538苗族人，佔總人口嘅0.72%，係中國第五大民族。響越南，苗族叫做「H'mông」，有人口787,604人，排第八。

分佈 

苗族由中國散出來，如今大約有八成嘅苗族人響中國，集中響西南同埋中南省份；東南亞嗰邊，苗族有唔少人響越南、泰國、老撾、緬甸呢啲國家。1975年老撾人民民主共和國成立後，嗰處幾萬個苗族人變咗做難民，當中有一部分移咗民去美國同法國。

住響唔同地方嘅苗族人，有唔同嘅自稱，包括：「牡」、「蒙」、「毛」、「果雄」、「帶叟」。地方唔同，服飾都有唔同，會用服飾名稱加個「苗」字來稱呼，好似：「長裙苗」、「短裙苗」、「長角苗」、「紅苗」、「黑苗」、「白苗」、「青苗」、「花苗」、「小花苗」。苗族人多數信萬物有靈嘅原始宗教。

中國 
中國境內嘅苗族人，分佈響貴州、湖南、雲南、重慶、廣西、湖北、四川同埋海南八個省分，一共有8,653,417人，佔咗苗族人口嘅96.73%。其中貴州有4,299,954苗族人，佔苗族人口嘅48.07%，唔計漢族，就佢貴州最大嘅民族。湖南嘅苗族人佔苗族人口21.48%，雲南嘅佔11.67%。

東南亞 
響越南同老撾，苗族人係原居民族。

響泰國北部，亦都有苗族人聚居。根據2004年做嘅人口統計，當地苗族人口大約有12萬人，係嗰處第二大民族。佢哋大概響18至19世紀嗰陣時，由中國西南地區移居過去泰北地區。緬甸撣邦亦有苗族原居民。

美國 
美國嘅苗族人，主要響加州、明尼蘇達州、威斯康星州，總共大概有17萬人。

名嘅爭拗 
 響國內，湘西嘅苗族自稱做「Xongb」、黔東嘅苗族自稱做「Hmub」、雲南嘅叫做Hmaob……。除此之外，其他地方嘅苗人都自稱做「Hmong」。
 響國外，幾乎所有苗族都講川黔滇方言川黔滇次方言第一土語，所以海外人士多認為Hmong係嗰班講唔同語言嘅苗族人嘅共同自稱。而所謂嘅「唔同語言」，響中國都當做係第一土語嘅次土語，但係ISO就當做兩種「語言」來看待。

語言 
苗族人嘅語言，統稱做苗語，屬於苗瑤語族嘅苗語支。苗語曾經有過文字，但係就失傳咗。家陣中國嘅苗族用緊嗰套文字，係中國語言單位響1956年10月為中國嘅三大苗語方言釐定嘅拼音文字，用26個基本拉丁字母來標聲母、韻母同埋聲調。各地嘅苗語各有不同，情形都幾複雜下。簡單來講，受漢文化影響越大嘅地區，語言就越趨簡化，用嘅漢字詞亦越多。

知名人物 
 東丹甘  苗族蘆笙演奏家，作曲家
 宋祖英  當代歌唱家
 宋布蘭  美國著名演員
 王宝  著名老撾苗族將軍
 王志明
 沈從文  著名作家 中國鄉土文學之父 佢嗰句「照我思索 能理解我  照我思索 可認識人」刻咗響湘西古城鳳凰東郊聽濤山上做墓志銘
 阿幼朵  當代歌唱家，中國國家一級演員

文化 
 招龍節

苗族網
 中國苗族網
 苗族在綫
 三苗網
 文山苗族網
 中央研究院數位典藏資源網：村寨網‧中國西南少數民族

中國民族
類:越南民族
類:亞洲民族